**Jelgavas pilsētas pašvaldības**

**2015.gada 26.februāra saistošie noteikumi Nr.15-6**

**„Grozījumi Jelgavas pilsētas pašvaldības 2014.gada 27.marta saistošajos noteikumos Nr.14-4 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība””  
PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss saistošo noteikumu satura izklāsts | Jelgavas pilsētas pašvaldības 2015.gada 26.februāra saistošie noteikumi Nr.15-6 „Grozījumi Jelgavas pilsētas pašvaldības 2014.gada 27.marta saistošajos noteikumos Nr.14-4 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība”” veikti, pamatojoties Ministra kabineta 2013.gada 17.decembra noteikumiem Nr.1523 „Kārtība, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātajai izglītības iestādei” (turpmāk – MK noteikumi), precizējot:   1. pašvaldības atbalsta piešķiršanu Izglītības iestāžu reģistrā reģistrētai privātajai izglītības iestādei, kas nodrošina pirmsskolas izglītības programmas apguvi darbdienās (ne mazāk kā 8 stundas dienā), par bērnu, kura dzīvesvieta ir deklarēta Jelgavas pilsētas administratīvajā teritorijā un kurš apgūst licencētu vispārējās vai speciālās pirmsskolas izglītības programmu; 2. vietas piešķiršanu pašvaldības pirmsskolas izglītības iestādēs Jelgavas pilsētas administratīvajā teritorijā deklarētajiem bērniem pieteikumu reģistrācijas secībā, prioritāri piešķirot vietu bērna vecāka norādītajā vēlamajā pašvaldības pirmsskolas izglītības iestādē.   Ar grozījumiem Jelgavas pilsētas pašvaldības 2014.gada 27.marta saistošajos noteikumos Nr.14-4 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība” (turpmāk – Saistošie noteikumi) precizēta terminoloģija atbilstoši MK noteikumiem. |
| 2. Saistošo noteikumu nepieciešamības pamatojums | Izvērtējot Jelgavas pilsētas pašvaldības pirmsskolas izglītības iestāžu vietu sadales komisijas darbu un bērnu vecāku ieteikumus par vietas piešķiršanas efektivitāti, ar grozījumiem Saistošajos noteikumos ir paredzēts prioritāri nodrošināt Jelgavas pilsētas administratīvajā teritorijā deklarētos bērnus ar vecāku norādīto vēlamo pašvaldības pirmsskolas izglītības iestādi, ievērojot vietas piešķiršanas secību.  Ar grozījumiem Saistošajos noteikumos tiks racionālāk un lietderīgāk izlietoti pašvaldības finansu līdzekļi, paredzot mazāku vecāku atteikumu skaitu par piešķirtajām vietām pašvaldības pirmsskolas izglītības iestādēs, kuras netika norādītās kā „vēlamās”. |
| 3. Informācija par saistošo noteikumu ietekmi uz pašvaldības budžetu | Ar grozījumiem Saistošajos noteikumos paredz racionālāk un lietderīgāk izlietot pašvaldības finansu līdzekļus. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Būtiska ietekme nav paredzēta. |
| 5. Informācija par administratīvajām procedūrām | Ar grozījumiem Saistošajos noteikumos plānots samazināt bērnu vecāku atteikšanos no piešķirtajām vietām pašvaldības pirmsskolas izglītības iestādēs, kuras netika norādītās kā „vēlamās”, skaitu. Līdz ar to mazināsies administratīvais slogs. |
| 6. Informācija par konsultācijām ar privātpersonām | Regulāri tiek veiktas konsultācijas ar bērnu vecākiem. |

Jelgavas pilsētas domes priekšsēdētājs A.Rāviņš